Kádiszíjai csata
A kádiszíjai csata a muzulmán arab hadsereg és a perzsa Szászánida-dinasztia serege között zajlott 636-ban, a muszlim terjeszkedés első időszakában. Az arab győzelemmel végződő ütközet döntő jelentőségűnek bizonyult, és Perzsia arab meghódításához vezetett. Meghatározó eseménynek tekinthető az iszlám vallás perzsiai elterjesztésében is, és ez volt a kulcs az iszlám térnyeréséhez Irakban. A csatát III. Jazdagird perzsa uralkodó és Hérakleiosz bizánci császár állítólagos szövetségének is tekintették, mivel Herakleiosz idősebb leányát, Manyanht a szövetség szimbólumaként feleségül adta III. Jazdagirdhez.